Poštovani,

temeljem interne Upute o postupcima jednostavne nabave na koje se ne primjenjuje Zakon o javnoj nabavi, KLASA: 030-01/18-02/18, URBROJ: 522-03/2-18-1 od 1. lipnja 2018. godine, pozivamo sve zainteresirane gospodarske subjekte da nam dostave ponudu za predmet nabave: **„Sanacija stana u Solinu na adresi Ulica Petra Krešimira IV., broj 52“**

**EVIDENCIJSKI BROJ NABAVE: S – 7/2020**

**PROCIJENJENA VRIJEDNOST NABAVE: 86.744,60 kn (bez PDV-a)**

**POPIS GOSPODARSKIH SUBJEKATA KOJIMA SE UPUĆUJE UPIT ZA DOSTAVU PONUDA:**

U ovom postupku nabave ponude mogu dostaviti svi zainteresirani gospodarski subjekti. Poziv za dostavu ponuda objaviti će se na mrežnoj stranici Ministarstva hrvatskih branitelja na poveznici:

<https://branitelji.gov.hr/pristup-informacijama/javna-nabava/aktualni-natjecaji-910/jednostavna-nabava/1605>

**OPIS PREDMETA NABAVE I TEHNIČKE SPECIFIKACIJE:**Predmet nabave su radovi sanacije stana u Solinu na adresi Ulica Petra Krešimira IV., broj 52.  
Predmetni radovi uključuju:   
-rušenje i demontaže  
- zidarski radovi  
- izolaterski radovi  
- stolarski radovi (vanjska i unutarnja stolarija)  
- keramičarski radovi  
- parketarski radovi  
- soboslikarsko ličilački radovi  
- instalacije vodovoda i kanalizacije te sanitarne opreme  
- elektrotehničke instalacije  
- razni radovi

**Kompletan opis i količine radova vidljivi su u priloženom troškovniku**.   
Ponuditelj mora ispuniti jedinične cijene za sve stavke troškovnika. Ukoliko je jedinična cijena neke stavke ostavljena prazna, smatrat će se da je ponuđena cijena 0 kn.

**ROK POČETKA I ZAVRŠETKA RADOVA**

Ponuditelj je dužan započeti s izvođenjem radova odmah od dana uvođenja u posao i završiti s izvođenjem radova najkasnije u roku od 45 dana.

**Upit za dostavu ponuda objavljen je** na mrežnoj stranici Ministarstva hrvatskih branitelja [www.branitelji.gov.hr](http://www.branitelji.gov.hr) dana 25. svibnja 2020. godine

**Rok za dostavu ponuda je 28. svibnja 2020. godine do 10:00 sati.**

Ponude se dostavljaju isključivo putem elektroničke pošte na adresu [javna.nabava@branitelji.hr](mailto:javna.nabava@branitelji.hr) s naslovom „ JEDNOSTAVNA NABAVA – „Sanacija stana u Solinu, ev. broj nabave S-7/2020: “

Ako gospodarski subjekt koji svoju ponudu šalje elektroničkom poštom ima ograničenje prometa za slanje elektroničke pošte, dokumente ponude potrebno je posložiti u jednu mapu (folder) i sažeti odgovarajućim programskim alatom kao što je 7-zip ili drugim jednakovrijednim i opće dostupnim računalnim alatom.

Ponudu je također moguće poslati putem javno dostupne i besplatne elektroničke platforme za slanje velikih datoteka kao što je Jumbo mail, a koja se može pronaći na sljedećoj poveznici <https://jumboiskon.tportal.hr//index> ili putem druge jednakovrijedne opće dostupne i besplatne platforme koja je interoperabilna s proizvodima informacijske i komunikacijske tehnologije u općoj uporabi. Ukoliko se ponuda sastoji od više dokumenata, navedene dokumente potrebno je prvo spremiti u digitalnu mapu (folder), po potrebi sažeti te potom poslati putem odgovarajuće javno dostupne i besplatne elektroničke platforme za slanje velikih datoteka kao što je Jumbo mail.

Ukoliko se ponuda zbog svoje veličine ne može poslati elektroničkom poštom u jednom dijelu iako je sažeta odgovarajućim programskim alatima ili veličina ponude prelazi maksimalni promet dopušten javno dostupnom i besplatnom elektroničkom platformom za slanje velikih datoteka (npr. Jumbo mail), gospodarski subjekt može poslati svoju ponudu u 2 ili više dijelova i u tom slučaju dijelovi ponude koji se šalju moraju biti označeni u naslovu elektroničke pošte odgovarajućim brojem na način da je vidljiv dio ponude kroz ukupan broj dijelova ponude koji se šalju (*npr. „JEDNOSTAVNA NABAVA- Sanacija stana u Solinu“– dio 2/3*).

Radi osiguranja načela transparentnosti te u svrhu zaštite tajnosti ponuda, ponuditeljima preporučamo zaštititi ponudu koju šalju putem elektroničke pošte na način da pošalju ponudu sa šifrom kako bi Naručitelj mogao ostvariti uvid u ponudu tek nakon roka za dostavu. Ukoliko koriste tu mogućnost, šifru su dužni poslati na istu adresu elektroničke pošte nakon isteka roka za dostavu ponuda, a najkasnije **do 28. svibnja 2020.** **godine do** **10:30 sati**.

**Sve ponude moraju biti zaprimljene do 28. svibnja 2020. godine do 10:00 sati**.

Nepravovremene ponude neće se uzeti u razmatranje.

Naručitelj ne snosi odgovornost za nepravilno funkcioniranje programskih alata za slanje i primanje elektroničke pošte.

Ponuditelj mora za svoje potrebe osigurati dokaz da je pravodobno poslao potpunu ponudu.

Ponuditelj svoju ponudu dostavlja tako da ispuni **Troškovnik.**

Nakon otvaranja i pregleda dostavljenih ponuda, sukladno članku 12. Upute o postupcima jednostavne nabave, izvršit će se postupak bodovanja prema Kriterijima bodovanja ponuda koji se nalazi u prilogu ovog upita za dostavu ponuda.

Naručitelj će u primjerenom roku obavijestiti sve ponuditelje o ishodu postupka jednostavne nabave dostavom pisane Obavijesti o odabiru/neodabiru putem elektroničke pošte.

Sukladno članku 15. Upute o postupcima jednostavne nabave Obavijest o odabiru/neodabiru nije upravni akt i protiv nje se ne može izjavljivati pravni lijek,

S poštovanjem,